PATVIRTINTA

 Radviliškio r. Šiaulėnų Marcelino Šikšnio gimnazijos direktoriaus 2021 m. gruodžio 31 d. įsakymu Nr. 1-21-55

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

1. Radviliškio r. Šiaulėnų Marcelino Šikšnio gimnazijos korupcijos prevencijos tvarkos aprašas (toliau - aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.
2. Apraše vartojama sąvoka:

Korupcijos pasireiškimo tikimybė ar prielaida, kad Radviliškio r. Šiaulėnų Marcelino Šikšnio gimnazijoje, įgyvendinant ugdomuosius tikslus ir uždavinius, gali pasireikšti su korupcija susijusios veikos.

**II. KORUPCIJOS PREVENCIJOS PRIEMONĖS**

1. Gimnazijos korupcijos prevencijos priemonės yra šios:
	1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas:
	2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;
	3. informacija apie asmenis, įgaliotus vykdyti korupcijos prevenciją ir jos kontrolę;
	4. visuomenės informavimas.

**III. KORUPCIJOS PREVENCIJOS PROCESO ORGANIZAVIMAS**

1. Asmenys, įgalioti vykdyti korupcijos prevenciją ir jos kontrolę koordinuoja ir kontroliuoja korupcijos prevencijos priemonių įgyvendinimą.

**IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

1. Siekiant užtikrinti efektyvią korupcijos prevenciją, gimnazijoje atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:
	1. viešųjų pirkimų organizavimas ;
	2. efektyvus biudžeto naudojimas;
	3. vidaus veiklos kokybės įsivertinimas;
	4. Mokytojų kvalifikacijos tobulinimas;
	5. Pagrindinio ugdymo pasiekimų patikrinimo organizavimas.
2. Asmenys įpareigoti vykdyti prevenciją ir kontrolę, pateikia direktoriui pasiūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą atlikti analizę veiklos sritims ir įvertinti iki einamųjų metų pabaigos.
3. Veiklos sričių, kuriose galima tikimybė korupcijos apraiškoms priemonių planas pristatomas gimnazijos tarybai. Tarybai pritarus rekomenduojamos veiklos sritys gali būti įtrauktos į priemonių planą.
4. Veiklos analizė ir vertinimas atliekami kiekvienų metų III ketvirtį.
5. Veiklos analizę ir vertinimą gimnazijoje vykdo asmenys, įgalioti vykdyti korupcijos prevenciją ir jos kontrolę.
6. Įgalioti asmenys pateikia gimnazijos veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus gimnazijos direktoriui, kuris ne vėliau kaip per mėnesį priima sprendimus dėl pateiktos informacijos įgyvendinimo.
7. Gimnazijos direktorius išvadas apie veiklos sritis, kuriose egzistuoja korupcijos pasireiškimo galimybė, pateikia gimnazijos tarybai.

**V. ANTIKORUPCIJOS PREVENCIJOS PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO** **KOORDINAVIMAS IR KONTROLĖ**

1. Korupcijos prevencijos Programos priemonių planai derinami su gimnazijos taryba, jai pritarus, tvirtina gimnazijos direktorius.
2. Gimnazijos asmenys, įgalioti vykdyti korupcijos prevenciją ir kontrolę, informaciją apie priemonių įgyvendinimą kiekvienais metais iki vasario 1 d. teikia išvadą gimnazijos Tarybai.
3. Korupcijos prevencijos Programos priemonių planas ir analizė skelbiami gimnazijos tinklapyje.

**VI. INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**

1. Informaciją apie asmenis įgaliotus vykdyti korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**VII. BAIGIAMOSIOS NUOSTATOS**

1. Šio aprašo nuostatas įgyvendina gimnazijos darbuotojai.
2. Šio aprašo nuostatų įgyvendinimą koordinuoja ir kontroliuoja gimnazijos direktorius.

------------------------------